Diari Oficial de la Generalitat Valenciana


Sumari del DOGV 5133, del 11-11-2005 (2005/12257)

ORDRE de 4 de novembre de 2005, de la Conselleria de Territori i Habitatge, per la qual es convoquen ajudes als ajuntaments de la Comunitat Valenciana per a l'execució d'actuacions en matèria de restauració i millora paisatgística d'entorns urbans, gestionades per la direcció general de gestió del medi natural per a l'exercici 2006.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5133

Data del DOGV
:   11-11-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/12726


Data del document
:   04-11-2005

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * protecció del patrimoni
    * ajuda a la construcció
    * administració local
    * infraestructura urbana

ORDRE de 4 de novembre de 2005, de la Conselleria de Territori i Habitatge, per la qual es convoquen ajudes als ajuntaments de la Comunitat Valenciana per a l'execució d'actuacions en matèria de restauració i millora paisatgística d'entorns urbans, gestionades per la direcció general de gestió del medi natural per a l'exercici 2006. [2005/X12382]
  
El paisatge constituïx un patrimoni comú de tots els ciutadans i l'element fonamental de la seua qualitat de vida, i en conseqüència, s'ha de promoure la protecció, la gestió i l'ordenació del paisatge, com també organitzar la cooperació entre òrgans de l'administració en aquest camp, en el marc del conveni europeu del paisatge, formulat a Florència el 20 d'octubre de 2000.
  
La Llei 4/2004, de la Generalitat, d'ordenació del territori i protecció del paisatge establix que un dels fins de l'acció pública és mantindre i millorar la qualitat paisatgística i cultural de l'entorn urbà.
  
La Conselleria de Territori i Habitatge a fi de donar suport als ajuntaments de la Comunitat Valenciana en la millora dels aspectes paisatgístics de les seues ciutats, a través de la Direcció General de Gestió del Medi Natural, promou la present convocatòria.
  
Per això, i ateses les facultats que em conferix l'article 35 de la Llei 5/1983, de 30 de desembre, de Govern Valencià, i l'article 47.3 del Text refós de la Llei d'hisenda pública de la Generalitat Valenciana,
  
ORDENE
  
Article 1. Objecte i àmbit d'aplicació
  
1. Constituïx l'objecte de la present ordre convocar l'ajuda gestionada per la Direcció General de Gestió del Medi Natural de la Conselleria de Territori i Habitatge per als exercicis 2006-2007, i aprovar les bases reguladores per les quals es regix aquesta convocatòria.
  
2. La present ordre s'aplicarà a la següent ajuda, que es regirà per les bases reguladores que figuren en l'annex següent:
  
- Ajudes als ajuntaments de la Comunitat Valenciana per a l'execució d'actuacions en matèria de restauració i millora paisatgística d'entorns urbans. (annex I).
  
Article 2. Finançament de les ajudes
  
1. L'import global màxim i la línia de subvenció destinada a la present ajuda, consignat en el Projecte de llei de pressupostos per a l'exercici 2006 serà a càrrec del capítol VII, de la secció 14 Conselleria de Territori i Habitatge; servei 02, centre de gestió 03, Direcció General de Gestió del Medi Natural, programa 442.40, línia T4832.
  
2. La convocatòria de les ajudes establida en aquesta ordre es tramitarà pel procediment anticipat, d'acord amb l'Ordre de 26 de setembre de 1994, de la Conselleria d'Economia i Hisenda, per la qual cosa la seua concessió estarà condicionada a l'existència, en els pressupostos dels exercicis 2006-2007 de crèdit suficient i adequat.
  
DISPOSICIONS ADDICIONALS
  
Primera
  
Tots els actes dictats en els expedients de subvenció, s'entendran condicionats que, en dictar la corresponent resolució de concessió, subsistisquen les mateixes circumstàncies de fet i de dret existents en el moment en què es van produir aquells actes.
  
Segona
  
Per al coneixement de totes les qüestions que suscite el desenvolupament de la present ordre serà competent la Conselleria de Territori i Habitatge.
  
DISPOSICIONS FINALS
  
Primera
  
En tot el no regulat en aquesta ordre, s'aplicarà el que disposa el Decret legislatiu, de 26 de juny de 1991, de la Generalitat Valenciana, per la qual s'aprova el Text refós de la Llei d'hisenda pública de la Generalitat Valenciana i en els preceptes bàsics de la Llei 38/2003, de 17 de novembre, general de subvencions.
  
Segona
  
En l'àmbit de la present ordre, s'atribuïxen a la Direcció General de Gestió del Medi Natural les facultats delegades en les direccions territorials de la conselleria previstes en l'article primer, D) Transferències corrents i de capital, apartat 1, de la Resolució de 13 d'agost de 2003, sobre delegació de l'exercici de competències en determinats òrgans de la Conselleria (DOGV núm. 4571, de 22.08.2003).
  
Tercera
  
La present ordre produirà efectes a partir de l'endemà de la publicació en el Diari Oficial de la Generalitat Valenciana.
  
Quarta
  
Contra la present ordre, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició de recurs potestatiu de reposició davant l'autoritat que dicta l'acte, en el termini d'un mes des del següent al de la publicació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
València, 4 de novembre de 2005
  
El conseller de Territori i Habitatge,
  
RAFAEL BLASCO CASTANY
  
ANNEX I
  
Bases de les ajudes destinades als ajuntaments de la Comunitat Valenciana per a l'execució d'actuacions en matèria de restauració i millora paisatgística d'entorns urbans
  
Primera. Objecte
  
La present convocatòria té com a objecte l'execució d'actuacions per a millorar aspectes paisatgístics de les ciutats i de manera especial els accessos a les poblacions, a la Comunitat Valenciana.
  
Es convoca els ajuntaments, en l'àmbit territorial de la Comunitat Autònoma Valenciana, a sol·licitar subvencions per a obres la iniciativa i l'execució de les quals siga a càrrec dels mateixos ens locals de la Comunitat Valenciana en matèria de restauració i millora paisatgística d'entorns urbans.
  
Segona. Requisits dels beneficiaris
  
Podran ser beneficiaris els ajuntaments de la Comunitat Valenciana en el terme municipal dels quals, s'executen actuacions en matèria de restauració i millora paisatgística d'entorns urbans.
  
Tercera. Obligacions dels beneficiaris
  
1. Els beneficiaris de les ajudes han de:
  
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
  
b) Justificar el compliment dels requisits i les condicions, com també la realització del projecte o activitat i el compliment de la finalitat que determinen la concessió o el gaudi de la subvenció.
  
c) Sotmetre's a les actuacions de comprovació, que ha d'efectuar l'òrgan concedent, com també qualssevol altres de comprovació i control financer que corresponen a la Intervenció General en relació amb les subvencions i ajudes concedides, i aportar tota la informació que els siga requerida en l'exercici de les dites actuacions.
  
d) Comunicar a l'òrgan concedent, en qualsevol moment de la vigència de l'expedient, l'obtenció d'altres ajudes sol·licitades o concedides per a la mateixa finalitat per altres administracions o ens públics. Aquesta comunicació ha d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
  
e) Adoptar les mesures necessàries per a donar l'adequada publicitat del caràcter públic del finançament d'activitats, inversions o actuacions de qualsevol tipus que siguen objecte de subvenció, en els termes reglamentàriament establits.
  
f) Procedir al reintegrament dels fons percebuts quan procedisca, conforme al que establixen els articles 36, 37 i 40 de la Llei 38/2003, de 17 de novembre, general de subvencions.
  
g) Fer constar en tota informació o documentació pròpia de l'activitat que aquesta està subvencionada per la Conselleria de Territori i Habitatge.
  
h) Permetre a la Conselleria de Territori i Habitatge, o a les entitats nomenades per a això, el control de qualitat dels treballs realitzats i el material utilitzat.
  
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.
  
Quarta. Despeses subvencionables
  
Només es consideraran despeses subvencionables les que de manera indubitativa responguen a la naturalesa de l'activitat subvencionada i es realitzen en el termini establit en aquesta ordre, i s'acreditaran per mitjà de factures i la resta de documents de valor probatori equivalent amb validesa en el trànsit jurídic i mercantil o amb eficàcia administrativa, de conformitat amb la legislació reguladora d'aquest àmbit.
  
Cinquena. Quantia de les ajudes
  
L'ajuda que ha de rebre cada ajuntament serà fins al 100% del cost total de l'actuació objecte de la subvenció.
  
Sisena. Sol·licitud i documentació
  
1. La sol·licitud es formalitzarà en instància degudament emplenada, dirigida a la Direcció General de Gestió del Medi Natural, segons model que s'adjunta a la present ordre per a la corresponent línia de subvenció, acompanyada dels documents següents:
  
a) Certificat d'acord de l'òrgan competent de l'entitat local.
  
b) Certificat de disponibilitat dels terrenys per part de l'entitat local.
  
c) Projecte tècnic de l'obra, que ha de ser informat favorablement pels serveis tècnics de la Conselleria de Territori i Habitatge. Per aquest motiu, en el cas que aquests detecten alguna deficiència que haja de ser corregida, aquesta correcció ha de ser remesa a aquesta Conselleria durant els quinze dies següents a la recepció per part l'entitat local de l'informe corresponent, a fi que l'expedient puga ser tramitat i l'obra executada dins dels terminis previstos.
  
En el cas que el pressupost global de licitació siga inferior als seixanta mil cent un euros, el projecte podrà ser inicialment substituït per un document en què s'incloga:
  
- Descripció del problema i de la solució adoptada
  
- Valoració de les obres, que continga mesuraments, descripció de les unitats d'obra amb el seu preu unitari i aplicació d'aquests preus. A la suma de la valoració anterior se li aplicaran els percentatges de despeses generals, benefici industrial i IVA.
  
En el cas que l'obra per a la qual se sol·licita la subvenció es considere amb possibilitat de ser inclosa entre les subvencionades, els serveis tècnics d'aquesta direcció general sol·licitaran a l'ajuntament un projecte amb els documents necessaris per a la completa definició de l'obra que s'ha d'executar, tal com disposa l'article 126 del Reglament general de contractació de les administracions públiques. Aquest document ha de ser remés en el termini inexorable de quinze dies.
  
La concessió de les subvencions estarà condicionada a la recepció per part de la Conselleria de Territori i Habitatge dels documents referits en aquest apartat en els terminis indicats.
  
d) Programa o calendari de terminis, elaborat pel tècnic competent de l'entitat local i subscrit per aquest i per l'alcalde.
  
e) Manteniment de tercers.
  
Setena. Lloc i termini de presentació de la sol·licitud d'ajudes
  
1. Els ajuntaments interessats presentaran les peticions per mitjà d'una instància, segons model que figura en l'annex, que ha d'anar subscrita per l'òrgan competent i dirigida a la Direcció General de Gestió del Medi Natural, en qualsevol dels seus serveis territorials, o en qualsevol altra de les formes previstes en l'article 38.4 de la Llei 30/1992, de règim jurídic de les administracions públiques i del procediment administratiu comú.
  
2. En cas d'enviament per correu certificat, la presentació de la documentació a l'oficina de correus corresponent ha de fer-se d'acord amb el que disposa l'article 39 del Reial decret 1829/1999, de 31 de desembre, en sobre obert, a fi que l'exemplar destinat a la Conselleria de Territori i Habitatge siga datat i segellat per l'oficina de correus corresponent, s'entendrà com a data vàlida de presentació de la sol·licitud aquella que aparega com a data de presentació a l'oficina de correus corresponent.
  
3. El termini de presentació de sol·licituds serà de dos mesos comptadors des de l'endemà de la publicació d'aquesta ordre en el Diari Oficial de la Generalitat Valenciana.
  
Huitena. Esmena de les sol·licituds
  
1. Quan la sol·licitud no reunisca els requisits o no s'acompanye la documentació que d'acord amb el corresponent annex d'aquesta ordre resulte exigible o es considere necessària per a resoldre, de conformitat amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, els serveis territorials de Medi Ambient requeriran el sol·licitant perquè en el termini de deu dies esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició, prèvia resolució que ha de ser dictada en els termes previstos en l'article 42 de l'esmentada llei.
  
Aquesta resolució serà dictada per la Direcció General de Gestió del Medi Natural, d'acord amb la Resolució de 13 d'agost de 2003, del conseller de Territori i Habitatge, sobre la delegació de l'exercici de competències en determinats òrgans de la Conselleria (DOGV núm. 4571, de 22.08.2003).
  
2. Així mateix, es podrà requerir del sol·licitant qualssevulla altres dades, documents i informes complementaris que resulten necessaris per a la resolució de l'expedient, com també l'acreditació dels requisits a què es referix la documentació administrativa.
  
Novena. Ordenació i instrucció del procediment
  
1. L'òrgan encarregat de l'ordenació i la instrucció del procediment serà la Direcció General de Gestió del Medi Natural que, d'ofici acordarà totes les actuacions necessàries per a la determinació, el coneixement i la comprovació de les dades per raó de les quals ha de pronunciar-se la resolució.
  
2. Les memòries valorades i els projectes seran sotmesos a l'informe de tècnics de la Conselleria, d'acord amb l'article 46.3 del Text refós de la Llei d'hisenda pública de la Generalitat Valenciana.
  
3. Si en la fase d'instrucció del procediment, s'estima necessari l'aportació de qualsevol documentació, es concedirà al beneficiari un termini de deu dies per a la seua presentació, transcorregut el qual se li podrà declarar decaigut en el seu dret al tràmit d'aportació documental, de conformitat amb el que disposa l'article 76 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
La resolució en què es considere transcorregut el termini, decaient el beneficiari en el seu dret al tràmit, i el consegüent decaïment en el dret al cobrament, total o parcial, de la subvenció concedida, serà dictada per la directora general de Gestió del Medi Natural, per delegació del conseller de Territori i Habitatge, conforme a la Resolució de 13 d'agost de 2003, sobre la delegació de l'exercici de competències en determinats òrgans de la conselleria (DOGV núm. 4571, de 22.08.2003).
  
Deu. Valoració de sol·licituds i criteris de concessió
  
1. La concessió de les ajudes es realitzarà per mitjà de concurrència competitiva, s'entén per tal aquella que, imputada a un mateix crèdit pressupostari, incloga una eventual pluralitat de sol·licituds i la comparació, en un únic procediment, de les dites sol·licituds entre si, d'acord amb els criteris establits en la present convocatòria, estimant les sol·licituds a què s'haja atorgat major valoració fins que s'extingisca el crèdit pressupostari.
  
Tota sol·licitud estarà subjecta a la valoració a càrrec d'una comissió, que es constituirà a l'efecte, i que avaluarà per mitjà de l'aplicació dels criteris de valoració, ponderats en ordre decreixent i que s'exposen a continuació:
  
1. Les que tinguen un component prioritari en plantacions o tractaments de la vegetació.
  
2. Adequació del projecte al paisatge natural o tradicional del medi físic.
  
3. Actuacions que complementen altres ja executades o en execució.
  
4. Conveniència a atendre la necessitat.
  
5. Pressupost de l'obra.
  
2. La comissió de valoració a què fa referència el punt anterior estarà formada pel cap de l'Àrea de Recursos Forestals i Conservació Ambiental, el cap del Servei de Gestió Forestal i dos tècnics de l'esmentada àrea.
  
Aquesta comissió podrà demanar dels interessats l'aportació addicional d'altres documents o dades aclaridores que estime necessaris per a resoldre sobre la sol·licitud presentada.
  
Aquesta comissió de valoració, en qualitat d'òrgan col·legiat, s'ajustarà en el seu funcionament al règim establit per a aquests en els articles 22 a 27 de la Llei 30/1992, es 26 de novembre, de règim jurídic de les administracions públiques i del procediment administratiu comú.
  
Una vegada formalitzats els actes d'instrucció corresponents, la comissió elevarà, si és el cas, al director general de Gestió del Medi Natural la proposta de resolució de concessió de subvencions, la qual contindrà les sol·licituds desestimades i el motiu de la desestimació, les sol·licituds estimades, la quantia subvencionable i l'import de l'ajuda que s'ha de concedir a cada beneficiari.
  
Onze. Resolució i formalització de la concessió
  
1. Correspon a la directora general de Gestió del Medi Natural dictar la resolució de la concessió de les ajudes, per delegació del conseller de Territori i Habitatge conforme a la Resolució de 13 d'agost de 2003, sobre la delegació de l'exercici de competències en determinats òrgans de la conselleria (Diari Oficial de la Generalitat Valenciana núm. 4571, de 22/08/2003).
  
2. La relació de beneficiaris de cada actuació objecte de subvenció serà objecte de publicació en el Diari Oficial de la Generalitat Valenciana. La resolució inclourà també la quantia subvencionable que s'ha de justificar, l'import de l'ajuda concedida a cada beneficiari, indicant els percentatges o les quanties unitàries aplicats per a la seua determinació, així com, si és el cas, el termini o la data límit per a la presentació de les sol·licituds de cobrament i documentació justificativa.
  
3. La resolució per la qual es desestimen determinades sol·licituds serà objecte de notificació als interessats.
  
4. El termini màxim per a resoldre les sol·licituds d'ajuda, serà de tres mesos comptadors des de la data de finalització del termini de presentació de sol·licituds. Transcorregut aquest termini sense haver-se notificat la resolució expressa, els interessats poden entendre desestimades les seues sol·licituds per silenci administratiu en els termes previstos en l'article 44 de la Llei 30/1992, de 26 de novembre, de règim jurídic de les administracions públiques i del procediment administratiu comú, com també en l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat Valenciana.
  
5. El termini màxim d'execució de les actuacions subvencionades, es ressenyarà en la resolució adjudicatòria, que en cap cas serà superior a díhuit mesos.
  
6. Els beneficiaris de les subvencions poden renunciar expressament a aquestes en el termini d'un mes a partir del dia següent al de la notificació de la resolució de la concessió.
  
7. La recepció per part de la Conselleria de Territori i Habitatge de l'escrit d'acceptació de la subvenció, després de la notificació de la resolució definitiva, bastarà per a perfeccionar els drets i les obligacions de les parts.
  
Dotze. Inspecció i revisió de les actuacions
  
La Conselleria de Territori i Habitatge es reserva el dret de realitzar totes les inspeccions tècniques i administratives que considere necessàries a fi de comprovar la correcta execució i eficàcia de les obres. Igualment pot corregir els errors detectats en els projectes i els certificats d'obra i requerir al beneficiari la presentació de qualsevol documentació encaminada a la dita verificació.
  
Tretze. Sol·licitud de cobrament i justificació de les despeses
  
1. La sol·licitud de cobrament de la subvenció, dirigida a la Direcció General de Gestió del Medi Natural, i la documentació justificativa es presentarà en el termini que s'especifique en la resolució de concessió d'ajudes, en el Registre General de la Conselleria de Territori i Habitatge, en qualsevol dels serveis territorials d'aquesta, o en qualsevol altra de les formes previstes en l'article 38.4 de la Llei 30/1992, de règim jurídic de les administracions públiques i del procediment administratiu comú, i ha d'anar subscrita per l'alcalde president de l'Ajuntament o regidor en qui delegue, en aquest cas s'acreditarà la delegació.
  
2. Només seran tinguts en compte els justificants de data posterior al registre d'entrada del document de sol·licitud d'ajuda i que corresponguen a actuacions o projectes encara no executats.
  
Catorze. Pagament de les subvencions concedides. Decaïment
  
1. Les subvencions, les farà efectives directament aquesta conselleria, a favor de l'entitat local beneficiària contra certificats d'obra, firmats pel tècnic director de les obres i aprovades per l'òrgan competent de l'entitat local.
  
a) Juntament amb el primer certificat s'adjuntarà:
  
- Certificat expedit per l'interventor o secretari acreditatiu d'haver tramitat l'expedient de contractació de l'obra d'acord amb la Llei de contractes de les administracions públiques.
  
- Còpia compulsada de les ofertes sol·licitades i justificació de la triada.
  
- Còpia compulsada del contracte formalitzat entre l'entitat local i l'adjudicatari de les obres.
  
- L'últim certificat anirà acompanyat de:
  
- Acta de recepció o certificat de fi d'obra, si és el cas.
  
- Si l'obra ha sigut finançada, a més de la subvenció, amb fons propis o altres subvencions o recursos, certificat en què es faça constar l'import, la procedència i l'aplicació d'aquests fons a l'obra subvencionada.
  
b) Si les obres es realitzen pel sistema d'administració pròpia, els certificats d'obra (que en aquest cas consistiran en un estat de mesuraments), han d'anar acompanyats, a més d'allò que han descrit paràgrafs anteriors, dels justificants següents:
  
- La part dels costos de personal, s'acreditarà per mitjà de certificat expedit per l'interventor o secretari acreditatiu d'haver sigut satisfets a càrrec dels crèdits consignats en el capítol VI del pressupost, en el qual apareixerà l'import.
  
- La part dels costos d'adquisició de materials o prestació de serveis s'acreditarà amb les còpies compulsades de les factures, aprovades per l'òrgan competent de l'entitat local, degudament cotejades, i estampillar-les amb la diligència: despesa finançada per la Generalitat Valenciana - Conselleria de Territori i Habitatge ?, subvenció concedida, data i import.
  
2. Únicament es pagarà la totalitat de la subvenció concedida si la quantitat subvencionable del projecte ha sigut justificada íntegrament; en qualsevol altre cas, només es pagarà la part de la subvenció proporcional als justificants de despeses aportades, el director general de Gestió del Medi Natural dictarà per delegació del conseller de Territori i Habitatge conforme a la Resolució de 13 d'agost de 2003, sobre la delegació de l'exercici de competències en determinats òrgans de la Conselleria (DOGV núm. 4571, de 22.08.2003), resolució de decaïment en el dret al cobrament de la subvenció en la quantia no justificada.
  
Quinze. Reintegrament de les quantitats
  
1. Són causes de reintegrament, les previstes en els articles 36 i 37 de la Llei 38/2003, de 17 de novembre, general de subvencions.
  
2. Procedirà el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
  
a. Incompliment de l'obligació de la justificació.
  
b. Obtenció de la subvenció sense reunir les condicions requerides per a aquesta finalitat.
  
c. Incompliment de la finalitat per la qual s'ha concedit la subvenció.
  
d. Incompliment de les condicions imposades als beneficiaris amb el motiu de la subvenció.
  
Setze. Recursos
  
1. Les resolucions adoptades, en dictar-se per delegació, indicaran expressament aquesta circumstància i es consideraran dictades per l'òrgan delegatori, esgotant la via administrativa. Contra les dites resolucions es pot interposar el recurs contenciós administratiu en el termini de dos mesos, comptadors des de l'endemà de la notificació, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
2. Tot això sense perjudici de la interposició del recurs potestatiu de reposició, en el termini d'un mes, comptador des de l'endemà de la notificació d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
Dèsset. Concurrència d'ajudes i règim de compatibilitat
  
L'import de les ajudes regulades en la present ordre en cap cas podrà ser de tal quantia que, aïlladament, o en concurrència amb ajudes d'altres administracions públiques, o d'altres ens públics o privats, supere el cost de l'activitat que el beneficiari ha de portar a terme.
  
Les ajudes previstes en aquesta ordre són incompatibles amb qualsevol altra de la Conselleria de Territori i Habitatge, i d'altres organismes públics amb la mateixa finalitat.
  
Dihuit. Pèrdua o minoració de l'ajuda
  
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.
  
2. Igualment, si el beneficiari incomplix els requisits i les condicions que van donar lloc a l'atorgament de l'ajuda, com també la falta de justificació o la justificació insuficient de l'ajuda concedida en el termini establit a l'efecte, com també la concurrència d'altres causes recollides en l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció.
  
3. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.
  
4. La resolució corresponent serà dictada per la directora general de Gestió del Medi Natural per delegació del conseller de Territori i Habitatge conforme al que establix la disposició final segona de la present ordre.
  
Dènou. Règim d'infraccions i sancions
  
El règim sancionador en la matèria regulada en la present ordre serà l'establit en el títol IV, de la Llei 38/2003, de 17 de novembre, general de subvencions.